CELEX: 52014XC0227(02)
Language: lv
Date: 2014-02-27
Title: Priekšlikums Komisijas Regulai (ES) Nr. …/… ( 2014. gada 24. februāris ), ar ko groza Regulu (EK) Nr. 906/2009 attiecībā uz tās piemērošanas termiņu  Dokuments attiecas uz EEZ

Svarīgs juridisks paziņojums

|

52014XC0227(02)

Priekšlikums Komisijas Regulai (ES) Nr. …/… ( 2014. gada 24. februāris ), ar ko groza Regulu (EK) Nr. 906/2009 attiecībā uz tās piemērošanas termiņu  Dokuments attiecas uz EEZ  

Oficiālais Vēstnesis C 056 , 27/02/2014 Lpp. 0001 - 0002

		Priekšlikums Komisijas Regulai (ES) Nr. …/…( 2014. gada 24. februāris),ar ko groza Regulu (EK) Nr. 906/2009 attiecībā uz tās piemērošanas termiņu(Dokuments attiecas uz EEZ)2014/C 56/02EIROPAS KOMISIJA,ņemot vērā Līgumu par Eiropas Savienības darbību,ņemot vērā Padomes 2009. gada 26. februāra Regulu (EK) Nr. 246/2009 par Līguma 81. panta 3. punkta [1] piemērošanu dažām līnijsatiksmes uzņēmumu nolīgumu, lēmumu un saskaņotu darbību kategorijām (konsorcijiem) [2] un jo īpaši tās 1. pantu,publicējusi šīs regulas projektu [3],apspriedusies ar Padomdevēju komiteju aizliegtu vienošanos un dominējoša stāvokļa jautājumos,tā kā:(1) Ar Komisijas Regulu (EK) Nr. 906/2009 [4] kuģu līnijsatiksmes konsorcijiem piešķir grupu atbrīvojumu no Līguma 101. panta 1. punktā noteiktā aizlieguma, ievērojot konkrētus nosacījumus. Minētās regulas piemērošanas termiņš beigsies 2015. gada 25. aprīlī saskaņā ar maksimāli 5 gadus ilgo piemērošanas termiņu, kas paredzēts Regulas (EK) Nr. 246/2009 2. panta 1. punktā. Pamatojoties uz Komisijas pieredzi grupu atbrīvojuma piemērošanā, šķiet, ka grupu atbrīvojums konsorcijiem vēl joprojām sevi attaisno un ka nosacījumi, uz kuru pamata tika noteikta Regulas (EK) Nr. 906/2009 darbības joma un saturs, nav ievērojami mainījušies.(2) Ar Regulu (EK) Nr. 906/2009 tika vienkāršoti un būtiski grozīti konsorcijiem piemērojamie noteikumi. Tā kā jaunais tiesiskais regulējums ir ieviests / tiek piemērots tikai neilgu laiku, šajā posmā būtu jāizvairās no turpmākām izmaiņām. Šādā veidā netiks pieļauts, ka pieaug nozares uzņēmumu izmaksas par atbilstības nodrošināšanu.(3) Tāpēc Regulas (EK) Nr. 906/2009 piemērošanas termiņš būtu jāpagarina par pieciem gadiem,IR PIEŅĒMUSI ŠO REGULU.1. pantsRegulas (EK) Nr. 906/2009 7. pantā datumu " 2015. gada 25. aprīlim" aizstāj ar datumu " 2020. gada 25. aprīlim".2. pantsŠī regula stājas spēkā 2015. gada 25. aprīlī.Šī regula uzliek saistības kopumā un ir tieši piemērojama visās dalībvalstīs.Briselē, 2014. gada 24. februārīKomisijas vārdā –priekšsēdētājs[…] […][1] No 2009. gada 1. decembra EK līguma 81. un 82. pants kļuva par attiecīgi LESD 101. un 102. pantu.[2] OV L 79, 25.3.2009., 1. lpp.[3] OV C 56, 27.2.2014., 1. lpp.[4] Komisijas 2009. gada 28. septembra Regula (EK) Nr. 906/2009 par Līguma 81. panta 3. punkta piemērošanu dažām kuģu līnijsatiksmes uzņēmumu nolīgumu, lēmumu un saskaņotu darbību kategorijām (konsorcijiem), OV L 256, 29.4.2009., 31. lpp.--------------------------------------------------